মহাশোলের জন্ম ভারতের মেঘালয় রাজ্যের পাদদেশে নেত্রকোনা জেলার সীমান্তবর্তী সুসং দুর্গাপুর গারো পাহাড়ের খাদে। প্রাকৃতিক নিয়মেই পাহাড়ি খাদে জন্ম থেকে বেড়ে ওঠা ওই মাছের বৈশিষ্ট্য হলেও সেখানে আহরণ সম্ভব নয়। ভরা বর্ষায় প্রবল বর্ষণ ও স্রোতের টানে ১০০-১৫০ ফুট পাহাড়ের ওপর থেকে নিচে আছড়ে পড়ে মহাশোল। পাহাড়ের খাদ থেকে পড়ে মুক্ত জলরাশিতে মনের আনন্দে ছুটতে গিয়ে সোমেস্বরী নদীতে জেলেদের পেতে রাখা জালে ধরা পড়ে তারা।